Alfa Umar Konare
Bangeli ni lakɔliladon
Alfa Umar Bangera 1946 sàn feburuyekalo tle 2 Kayi. A y’a ka dugumakaln Ke yen de. A ye cemakalan cemekalanso minnu na olu ye « Lycee Terrasson de Fougere » ye Bamakɔ, Dakar cemakalaso min ye « Collège des Maristes de Dakar ye » Senegali ani Kayi cemakalanso. K’a Damine 1962 ka N’a Bla 1964 na, a ye cemakalanso karamɔgɔyakalan Ke Katibugu. O kɔ fe a Taar’a ka sannakalanw Ke Tarikukalan siratige la Bamakɔ ( 1965-1969) ani Varsovie sannakalanso (Polɔɲi) k’a Tà 1971 ka Nà 1975 la.
Baarako
A ye baaraw Damine Kayi k’a to kalanfaya la, o kɔ a ye cemakaramɔgɔya Ke Markala ni Bamakɔ.
1974 sàn Alfa ye ɲininniw Damine Mali adamadenya-kalanw sannakalanso la. K’a Damine 1975 la ka Nà 1978 na a Kera jamana tariku ni siyadɔn ɲemaa ye denmisenya minisiriso, fartikoloɲenaje ani seko nidɔnko minisiriso la. 1980 sàn, Alfa Kera ɲininikela ye ISFRA ni ENSUP sìgidɔn ni tarikudɔn bolofara la. A Kera jekulu caman ɲemaa ye i n’a Fɔ: Sìgidɔn ni tarikudɔn jekulu, fàrafinna tlebinyafan fenkɔrɔw ɲininijekulu, fàrafinna tlebinyafan ɲininikelaw ka tɔn. 1981 ni 1992 sànw a ye baara Ke UNESCO ni PNUD la.
Politikiko
Kabi Alfa denmisennama a y’a sèn Dòn politiki la. 1967 sàn Alfa Kera US-RDA denmisenw ɲemaa ye ENSUP la Bamakɔ n’o min ye jamanatigi Modibo Keyta ka fangaɲini-tɔn ye. Musa ye modibo fanga Dafiri min ke Alfa Kera PMT ka cὲbɔ dɔ ye.
1978 sàn Alfa Kera denmisenya, farikoloɲenaje ani seko ni dɔnko minisiri ye Musa Tarawele fe. A y’o jɔyɔrɔ in Bla 1980 sàn.
1983 sàn ye “Jamana sebenca” ani LES ECHOS donkibaru sebenca Blà 'sèn kan a tun be min kow Лetige. O kɔ fe a ye seko ni dɔnko Jekulu dɔ Sìgi sèn kan min fana tɔgɔ tun y’o Jamana kelen in ye.
1990 sàn Alfa Tun be ADEMA jὲkulu sìgibaaw la min Labanna ka Ke fangaɲini-tɔn ye. O sen fe u ye ADEMA Yelema ka Ke ADEMA/PASJ ye. Musafanga bìnnen kɔ 1991 sàn Alfa Kera ADEMA/PASJ kuntigi fɔlɔ n’a ciden fɔlɔ ye Mali jamana ka lajeereba dɔ sèn fe. O sàn kelen in, a ye Rajoso Bamakan Dayɛlen.
Jamanatigiya
1992 sàn na furance la fanga temenen kɔ Alfa Kera jamanatigi 3nan ye Awirikalo la.
1997 sàn A Sìgira tuguni jamana kun na.
Jamana 'kɔnɔ ale de Nàna ni bejefanga, jamana ni burudamew ka kὲle banni ani mara segin 'so ye. O bee la yuruku-yuruku ni maracogoya geleya tun be yen.
O ko fe a ye jamatigi Modibo Keyta dugumasiri Kurumokari Bamakɔka Ke misali bee k’a Ye. A ye Musa Tarawele n’a muso Mariyamu Labla 2002 sàn.
Jamana kɔ kan a Kera CEDEAO ni UEMOA ɲemaa ye 1999 ni 2000 sànw.
2002 sàn, sariyasun min be yen n’o Ko jamanatigiya dali ɲɔgɔn kan ka Dàn siyen fla ma, Alfa y'o Labato. Amadu Tumani Ture y’a Nɔnabla.
Alfa Kera fàrafinna kelenyatɔn ɲemaa ye fàrafinna jamanatigiw fe Maputo lajeereba kene kan 2003 sàn zuluyekalo tle 10 don.
A fana ye frankofoni cὲbɔ dɔ ye.
A ye sebenbɔla ni tarikudɔnna Adam Ba Konare Furu ka K’a muso ye
Blàdon : 2017-03-17 Yɛlɛmako laban : 2017-03-25
bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn